Kool & the Gang

Kool & the Gang ― американска ритам и блуз, соул и фанк-група основана во Џерси Сити во 1964 година. Основачки членови биле: браќата Роберт Бел - Кул и Роналд Бел; Денис Томас - Ди Ти, Роберт Микенс - Спајк, Чарлс Смит, Џорџ Браун, Сер Ерл Тун, Вудро Спароу - Вуди и Рики Вестфилд. Групата често го менувала составот и во текот на постоењето снимале песни од различни музички жанрови, како: џез, ритам и блуз, соул, фанк, диско, рок и поп-музика. Групата неколкупати го сменила името. Откако конечно се одлучиле за името Kool & the Gang, групата потпишала договор со De-Lite Records и го издала првиот албум, ''Kool and the Gang'' (1969).
Групата стекнала популарност кај пошироката публика по објавувањето на нивниот четврти албум ''Wild and Peaceful'' (1973); албумот ги содржел сингловите „Jungle Boogie“ и „Hollywood Swinging“ кои се пласирале во топ-10 на американската топ-листа за синглови. По период на намалена популарност, Kool & the Gang успеале повторно да го достигнат својот врв во периодот од 1979 до 1986 година откако претходно почнале да соработуваат со бразилскиот музичар и продуцент Евмир Деодату (португалски: Eumir Deodato) и по приклучувањето на пејачот Џејмс Тејлор - Џеј Ти во составот. Нивни најуспешни албуми од тој период биле: ''Ladies' Night'' (1979), ''Celebrate!'' (1980) и ''Emergency'' (1984). ''Emergency,'' со два милиони продадени примероци бил нивен најпродаван албум во САД. Нивните најпопуларни песни во тој период биле: „Ladies' Night “, „Celebration“, „Get Down on It“, „Joanna“, „Misled“ и „Cherish“. Групата продолжила да одржува концерти низ цел свет, а биле предгрупа на турнејата на Ван Хален во 2012 година и во 2014 година направиле своја светска турнеја по повод 50-годишнината од основањето на групата.
Kool & the Gang освоиле многу музички награди, меѓу кои: две Греми награди и седум Американски музички награди, а во 2006 година добиле „Награда од претседавачот за уметничко достигнување“ од Здружението на музички претприемачи. Групата била применета во Куќата на славните од Њу Џерси, ѝ била доделена наградата „MOBO“ за извонредно достигнување, наградата „Soul Train Legend“, наградата „Маријан Андерсон“, а добиле и своја ѕвезда на Булеварот на славните во Холивуд. Во 2007 година, групата била примена во Куќата на славата на вокалните групи. Во 2018 година, Белс, Браун и Тејлор исто така биле примени во Куќата на славата на текстописците, а групата била примена во Куќата на славата на рокенролот во 2024.
Kool & the Gang објавиле 23 студиски албуми и безмалку 70 синглови. Во светски рамки продале 70 милиони албуми.
1 Членови на групата
Сегашни членови
* Роберт „Кул“ Бел – бас, придружен вокал (1964–2020)
* Мајкл Реј – труба, придружен вокал (1979–1991, сесија/турнеја 2007–денес)
* Кертис „Фиц“ Вилијамс – клавијатури, придружни вокали (1982–1988, сесија/турнеја 1995–денес), алт-саксофон (сесија/турнеја 2021–сега)
* Шон „Шони Мек“ Меквилер – вокал, гитара (1991–1995, сесија/турнеја 1995–денес)
Поранешни членови
* Џорџ „Фанки“ Браун – тапани (1964–1998), клавијатури (1989–1993, 1998–2023), перкусии, придружен вокал (1964–2023; починал)
* Денис „Ди Ти“ Томас – алт-саксофон, флејта, придружен вокал (1964–2021; починал)
* Клејдс Чарлс Смит – гитара (1964–2006; починал)
* Роналд Бел – тенор саксофон, клавијатури, придружни вокали (1964–1989, 1992–2020; починал)
* Рики Вест – клавијатури, вокал (1964–1976; починал во 1985 година)
* Роберт „Спајк“ Микенс – труба, придружен вокал (1964–1986; починал во 2010 година)
* Вудроу „Вуди“ Спароу – ритам и главна гитара (1964–1969; починал)
* Лери Гитенс – труба, флугелхорн, придружни вокали, клавијатури (1975–1977, 1986–1988, сесија/турнеја 2000–2013)
* Ота Неш – тромбон (1975–1977; починал 2003 година)
* Кевин Ласитер – клавијатури, вокал (1976–1979)
* Клифорд Адамс – тромбон, придружен вокал (1980–1995; сесија/турнеја 1977–1980, 1995–2015; починал)
* Џејмс „Џ.Т.“ Тејлор – вокал (1979–1988, 1996–1999)
* Сер Ерл Тун – клавијатури, вокал (1979–1982)
* Гери Браун – вокал (1988–1990)
* Сени „Скип“ Мартин – труба, вокал (1988–1995; сесија/турнеја 1995–2007)
* Один Мејс – клавијатури, гитара, вокал (1988–1995)
* Џералд Харис – клавијатури, гитара (1992–1995)
2 Дискографија
Студиски албуми
*''Kool and the Gang'' (1969)
*''Music Is the Message'' (1972)
*''Good Times'' (1972)
*''Wild and Peaceful'' (1973)
*''Light of Worlds'' (1974)
*''Spirit of the Boogie'' (1975)
*''Love &amp;amp; Understanding'' (1976)
*''Open Sesame'' (1976)
*''The Force'' (1977)
*''Everybody's Dancin (1978)
* ''Ladies' Night'' (1979)
* ''Celebrate!'' (1980)
* ''Something Special'' (1981)
* ''As One'' (1982)
* ''In the Heart'' (1983)
* ''Emergency'' (1984)
* ''Forever'' (1986)
* ''Sweat'' (1989)
* ''Unite'' (1992)
* ''State of Affairs'' (1996)
* ''Gangland'' (2001)
* ''The Hits: Reloaded'' (2004)
* ''Still Kool'' (2007)
* ''Kool for the Holidays'' (2013)
* ''Perfect Union'' (2021)
* ''People Just Wanna Have Fun'' (2023)